# 

**REPUBLIKA HRVATSKA**

**KRAPINSKO – ZAGORSKA ŽUPANIJA**

**OPĆINA KRAPINSKE TOPLICE**

**OPĆINSKO VIJEĆE**

**KLASA:550-02/17-01/023**

**UR:BROJ: 2197/03-02-17-3**

**Krapinske Toplice, 28.06.2017.**

Na temelju članka 33. i 36. Statuta Općine Krapinske Toplice (Sl. gl. KZŽ. br. 16/09 8A/13 i 6/14) i članka 3. Odluke o socijalnoj skrbi (Službeni glasnik KZŽ. br. 12/14) Općinsko vijeće Općine Krapinske Toplice na 2. sjednici održanoj dana 28.06.2017.g. donijelo je

**O D L U K U**

**o osnivanju i imenovanju Socijalnog vijeća**

**Članak 1.**

Osniva se Socijalno vijeće Općine Krapinske Toplice ( u daljnjem tekstu: Socijalno vijeće).

**Članak 2.**

Socijalno vijeće obavlja poslove u svezi s ostvarivanjem prava iz socijalne skrbi propisane Odlukom o socijalnoj skrbi, i to

* razmatra zahtjeve korisnika socijalne skrbi za ostvarivanje pojedinog prava te ocjenjujući ukupne okolnosti za svaki pojedini slučaj donosi zaključak o ostvarivanju prava na pomoć kao i visini pomoći,
* obrađuje pojedina pitanja iz područja socijalne skrbi, daje prijedloge, mišljena i prati stanje u svom području,
* obavlja i druge poslove iz oblasti socijalne skrbi, kao i poslove koje mu povjeri Općinski načelnik i Općinsko vijeće Općine Krapinske Toplice.

**Članak 3.**

Socijalno vijeće se sastoji od predsjednika i 6 članova.

U Socijalno vijeće imenuju se:

1 Vesna Dragčević, Klokovec 107, Krapinske Toplice - predsjednica

2. Nevenka Vnuk, Matije Gupca 1, Krapinske Toplice - članica

3. Josip Martinec, Ulica Jakoba Badla 11, Krapinske Toplice- član

4. Marjetka Halapir, Zagrebačka 10, Krapinske Toplice - članica

5. Predstavnik Centra za socijalnu skrb Zabok, za člana/nicu

6. Predstavnik Osnovne škole Krapinske Toplice, za člana/nicu

7. Predstavnik Centra za odgoj i obrazovanje Krapinske Toplice, za člana/nicu.

**Članak 4.**

Rad Socijalnog vijeća odvija se na sjednicama. Predsjednik/ca Socijalnog vijeća saziva sjednice Socijalnog vijeća, predsjedava im, predlaže dnevni red, rukovodi radom i potpisuje akte koje Socijalno vijeće donosi. Sjednica Socijalnog vijeća se može održati ako je nazočna većina članova, a odluke se donose većinom glasova nazočnih članova Socijalnog vijeća.

Stručne i administrativne poslove za Socijalno vijeće obavlja Jedinstveni upravni odjel Općine Krapinske Toplice.

**Članak 5.**

Stupanjem na snagu ove Odluke prestaje važiti Odluka o osnivanju i imenovanju Socijalnog vijeća («Službeni glasnik» Krapinsko-zagorske županije br. 20/13).

**Članak 6.**

Ova Odluka stupa na snagu danom donošenja, a objaviti će se u «Službenom glasniku» Krapinsko-zagorske županije.

Predsjednik Općinskog vijeća:

Zvonko Očić